## Rješenje kojim se trgovačkom društvu Raiffeisenbank Austria d.d. Zagreb, odobrava prospekt o izdavanju obveznica javnom ponudom, u nematerijaliziranom obliku, na ime, u ukupnom iznosu od 600.000.000,00 kuna, u denominaciji od kn 1, dospijeća 2011. godine

### NN 14/2006 (8.2.2006.), Rješenje kojim se trgovačkom društvu Raiffeisenbank Austria d.d. Zagreb, odobrava prospekt o izdavanju obveznica javnom ponudom, u nematerijaliziranom obliku, na ime, u ukupnom iznosu od 600.000.000,00 kuna, u denominaciji od kn 1, dospijeća 2011. godine

# HRVATSKA AGENCIJA ZA NADZOR FINANCIJSKIH USLUGA

**373**

Sukladno odredbama članka 15. stavak 1. točka 4.
alineja 1. i članka 8. stavak 1. Zakona o Hrvatskoj agenciji za nadzor finan­cijskih usluga (»Narodne
novine«, broj 140/05), članka 22. stavka 4. i članka 96. stavka 4. Zakona o
tržištu vrijednosnih papira (»Narodne novine«, broj 84/02), temeljem zahtjeva
trgovačkog društva RAIFFEISENBANK AUSTRIA d.d. Zagreb, Petrinjska 59, za
odobrenje prospekta o izdavanju obveznica javnom ponudom i odobrenje objavljivanja
podataka prilikom uvrštenja obveznica u prvu kotaciju Zagrebačke burze d.d.
Zagreb, Uprava Hrvatske agencije za nadzor financijskih usluga, na sjednici
održanoj 2. veljače 2006. godine, donijela je

## RJEŠENJE

1. Trgovačkom društvu RAIFFEISENBANK AUSTRIA
d.d. Zagreb, Petrinjska 59, odobrava se prospekt o izdavanju obveznica jav­nom ponudom, u
nematerijaliziranom obliku, na ime, u ukupnom iznosu od 600.000.000,00 kuna, u
denominaciji od kn 1, dospijeća 2011. godine.

2. Trgovačkom društvu RAIFFEISENBANK AUSTRIA
d.d. Zagreb, Petrinjska 59, odobrava se objavljivanje podataka iz prospekta iz
točke 1. ovog Rješenja, prilikom uvrštenja obveznica u prvu kotaciju Zagrebačke
burze d.d. Zagreb, a nakon što Hrvatskoj agenciji za nadzor financijskih usluga
u roku od sedam dana od isteka roka za uplatu obveznica, dostavi obavijest o
broju i postotku upisanih i uplaćenih obveznica te osobama koje su upisale i
uplatile obvez­nice.

3. Ovo rješenje objavit će se u »Narodnim
novinama«.

```
Obrazloženje
```

```

```

Trgovačko društvo RAIFFEISENBANK AUSTRIA d.d.
Zagreb, Petrinjska 59 (u daljnjem tekstu: Izdavatelj), podnijelo je dana 26.
siječnja 2006. godine, Zahtjev za odobrenje prospekta o izdavanju obveznica
javnom ponudom i za odobrenje objavljivanja podataka prilikom uvrštenja obveznica
u prvu kotaciju Zagrebačke burze d.d. Zagreb, a dana 1. i 2. veljače 2006.
godine, dopunu toga Zahtjeva, te priloge, temeljem odredbi Zakona o tržištu
vrijednosnih papira (u daljnjem tekstu: Zakon) i Pravilnika o sadržaju zahtjeva
i prilozima za odobrenje prospekta i skraćenom prospektu (»Narodne novine«,
broj 118/03, u daljnjem tekstu: Pravilnik).

Odlukom Uprave Izdavatelja o izdanju obveznica Raiffeisenbank Austria d.d., od
25. siječnja 2006. godine i Odlukom o izmjeni Odluke o izdanju obveznica Raiffeisenbank Austria d.d., od
1. veljače 2006. godine, određeno je, u bitnome, da Izdavatelj izdaje
obveznice, javnom ponudom, u nematerijaliziranom obliku, na ime, u ukupnom
nominalnom iznosu od 600.000.000,00 kuna, u denominaciji od kn 1, uz fiksnu
godišnju kamatnu stopu od 4,125%, dospijeća 10. veljače 2011. godine.

Predmetno izdanje obveznica smatrat će se
uspjelim ukoliko u razdoblju za upis i uplatu obveznica bude upisano i uplaćeno
najmanje 75% obveznica.

Razdoblje upisa obveznica trajat će od 6. do 9.
veljače 2006. godine, a uplata upisanih obveznica izvršit će se 10. veljače
2006. godine, prema instrukciji plaćanja koju će Izdavatelj pravodobno poslati
upisnicima predmetnog izdanja obveznica. Datum izdanja obveznica bit će 10.
veljače 2006. godine.

Izdavatelj je uplatio administrativnu pristojbu
i naknadu, sukladno Pravilniku o vrsti i visini administrativnih pristojbi i
naknada (»Narodne novine« br. 115/02, 43/03).

Ocjenjujući utvrđeno činjenično stanje, Agencija
smatra da se može odobriti prospekt o izdavanju obveznica Izdavatelja javnom
ponudom te da podaci iz prospekta mogu biti objavljeni prilikom uvrštenja
obveznica u prvu kotaciju Zagrebačke burze d.d. Zagreb, pa je sukladno članku
22. stavak 4. i članku 96. stavak 4. Zakona, riješeno kao u izreci.

Temeljem odredbe članka 8. stavak 3. Zakona o
Hrvatskoj agenciji za nadzor financijskih usluga, ovo Rješenje objavljuje se u
»Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog rješenja.

Klasa: UP/I-450-08/06-12/03

Urbroj: 326-101/06-5

Zagreb, 2. veljače 2006.

Predsjednik Uprave

**Ante Samodol**, v. r.

Rješenje, NN 14/2006-373